2020માં ફરીવાર અમેરિકન પ્રેસિડેન્ટનું ઈલેક્શન આવશે. ત્યાં સુધીમાં ઇન્ડિયામાં લોકસભાની ચુંટણીઓ પતી ગઈ હશે અને એનું પ્રાઈમ મિનિસ્ટર પદનું પરિણામ પણ આવી ગયું હશે. પણ અમેરિકન ઈલેક્શનની પ્રક્રિયા અલગ છે. અમેરિકન પ્રેસિડેન્ટનો ઉમેદવાર સિલેક્ટ કરવાની અને એ ચૂંટવાની લાંબી પ્રક્રિયા 2019ના સ્પ્રિંગથી શરુ થશે. ફેસબુકના મિત્રોને અમેરિકન ઈલેક્શન પ્રોસેસની માહિતી મળે એ (અને ફક્ત એ જ ) હેતુથી #US_Presidential_Election સિરીઝમાં અલગ પોસ્ટથી થોડી થોડી સંપાદિત માહિતી તમારી સમક્ષ પીરસીશ. ત્રીસ વર્ષના મારા વસવાટ દરમ્યાન ઘણીવાર મેં એ નોંધ્યું છે કે અમેરિકામાં અર્થોપાર્જન માટે વસેલા ભારતીયો પણ બધી માહિતી નથી ધરાવતાં તો આ સીરીઝ બધા માટે માહિતીસભર બને એવો પ્રયત્ન કરીશ.